Cailean Ghlinn Iubhair a theireadh iad ris an duine seo. Agus ’s e bh’ ann seamarlan, na mar a their iad sa Bheurla factor. Is bha e na fhìor-dhroch-dhuine do na daoine bochda. Is mar sin, bha duine na dhà air an lorg aige airson a thilgeil. Agus an latha a chaidh a thilgeil bha fear air an taobh a-bhos den loch aig Omhanaich is bha e a’ dol seachad air àite ris an abair iad A’ Chrao(bh) Chrom, nuair a chuala e an urachair air an taobh eile. Is thuirt e ris fhèin: “Rinn cuideigin eile coileach dubh dheth.”